text: Arsenal og Liverpool spældu javnleik í undirhaldandi dysti
text: #000001
text: Javnur og góður fótbóltsdystur á Emirates í kvøld endaði við stigdeiling.
text: #000002
text: Lagt var upp til eitt brak av einum fótbóltsdysti, tá Liverpool var á vitjan í London í kvøld. Arsenal legði eisini út við ágangandi spæli og við høgari leikferð. Heimaliðið sá meira vandamikið út, men Liverpool kom væl við, og hevði tveir risamøguleikar umframt eitt kolldømt mál í 1. hálvleiki.Útiliðið fekk sítt mál, tá ein tími var leiktur. Bernd Leno í Arsenal-málinum fekk ikki avgreitt eitt innlegg nóg væl, bólturin datt út til liðformanninum hjá Liverpool, James Milner, ið smekkaði bóltin í netið. Arsenal svaraði skjótt aftur við at skapa onkrar góðar málmøguleikar, men Liverpool hótti eisini hivegin. Tað var allatíðina lív í dystinum, og heimaliðið søkti eftir útjavnandi málinum. Tað eydnaðist at fáa tað tað í 82.minuttir. Innskifti Iwobi spældi bóltin væl innum verjuna til Lacazette, Allison kom heldur skeivt út,og so kundi franski áleyparin venda og skjóta bóltin í eitt nærum tómt mál.Bæði liðini søktu eftir sigrinum, men tað endaði 1-1, sum í stóran mun var eitt rættvíst úrslit. Arsenal hevði bóltin meira og víst sera gott spæl til tíðir, men Liverpool skapi nógvar góðar støður. Liðið hjá Jurgen Klopp er fyribils oddalið; Arsenal er á 4. plássið og er væl við.Arsenal - Liverpool 1-1 (0-0) Støðan í oddinum: Liverpool 27 11 dystirCity 26 10 dystirChelsea 24 10 dystirArsenal 23 11 dystirTottenham 21 10 dystirFyrr í dag United 2-1 eftir mál í yvirtíðini frá Marcus Rashford. Newcastle vann sín fyrsta dyst í ár og er nú omanfyri strikuna. Leicester vann 1-0 í fyrsta dystinum eftir deyða eigarans.Les eisini: Kensluborin sigur hjá Leicester í WalesTottenham skal í eldin um eina løtu móti Wolves. City og Chelsea hava bæði heimavøll í morgin. Fyrr í dag: Bournemouth - Manchester United 1-2 (1-1) Cardiff - Leicester 0-1 (0-0) Everton - Brighton 3-1 (1-1)Newcastle - Watford 1-0 (0-0)West Ham - Burnley 4-2 (1-1)
text: #000003
text: Bresta saman um finalupláss í annaðkvøld
  U15-genturnar skúgvaðu alla mótstøðu av vegnum
  13 nýggir venjarar fingið prógv
text: #000005
text: Bresta saman um finalupláss í annaðkvøld
text: #000006
text: U15-genturnar skúgvaðu alla mótstøðu av vegnum
text: #000007